
R E F E R A T
privind alocarea sumei de 150.000 lei în vederea continuării lucrărilor de construcţii începute la ansamblul bisericesc Biserica Studenţilor corpurile B,C şi D
           Prin adresa nr. RE2013-003652/13.09.2013 Parohia Ortodoxă Română Timişoara Zona V. Pârvan - Biserica Studenţilor din Timişoara solicită sprijin financiar pentru achiziţionarea de materiale de construcţii în vederea executării finisajelor exterioare şi interioare la corpurile existente, precum şi pentru achiziţionarea de materiale hidroizolatoare şi edilitare în vederea continuării lucrărilor de construcţii începute la Biserica Studenţilor din campusul universitar.


Pentru finalizarea întregului complex, ce are şi caracter didactic, este necesară continuarea lucrărilor la corpurile B şi C şi realizarea corpului D care va cuprinde centrul media, sala de calculatoare, biroul parohial, centrala termică şi alte servicii strict necesare bunei funcţionării a întregului ansamblu bisericesc.
        Parohia Ortodoxă Română  a Timişoarei a iniţiat un proiect având ca obiectiv construirea unui ansamblu bisericesc în campusul universitar din Timişoara. Prin realizarea şi funcţionarea acestui ansamblu bisericesc în campusul universitar,  Biserica Ortodoxă Română urmăreşte implicarea activă în viaţa spirituală a societăţii româneşti, îndeosebi în educaţia tinerilor în spirit creştinesc şi atragerea lor către biserică.

        În cadrul proiectului în derulare, de construire a acestui ansamblu bisericesc, se preconizează realizarea a  patru corpuri de clădiri , respectiv corpul A (Biserica propriu-zisă), Corpurile B şi C care cuprind auditorul, biblioteca şi alte funcţiuni, şi corpul D în care vor funcţiona centrul medical, sala de calculatoare, un paraclis deschis ş.a..

        În temeiul art. 2 alin (1) şi (2) din Hotărârea de Guvern nr.1273 din 18 octombrie 2005- pentru aprobarea Programului naţional „Lăcaşuri de cult- centre spirituale ale comunităţii” potrivit cătora ordonatorii principali de credite ai bugetelor locale vor elabora proiecte cuprinzând acţiuni prevăzute la art.1 alin 2 lit.b (reabilitarea şi consolidarea clădirilor lăcaşurilor de cult) din hotărâre, care vor fi aprobate de consiliile locale şi vor fi finanţate şi de la bugetele locale.

        De asemenea, în conformitate cu prevederile art. 3 alin. 2 din OG. nr 82/2001 privind stabilirea unor forme de sprijin financiar pentru unităţile de cult aparţinând cultelor religioase cunoscute din România, ”De la bugetele locale se pot aloca fonduri pentru completarea fondurilor proprii, necesare pentru întreţinerea şi funcţionarea unităţilor de cult fără venituri sau cu venituri reduse, pentru construirea şi repararea lăcaşurilor de cult şi pentru conservarea şi întreţinerea bunurilor de patrimoniu aparţinând cultelor, precum şi pentru activităţile de asistenţă socială susţinute de acestea.”

        Din aceste considerente Biserica Studenţilor din Timişoara solicită ajutor financiar pentru continuarea lucrărilor de construcţii ale ansamblului bisericesc Biserica Studenţilor din Timişoara.

         Prin urmare, propunem alocarea sumei de 150.000 lei de la bugetul local,  din Subcap.67.02.50 "Alte servicii în domeniile culturii, recreerii şi religiei " pentru acest proiect. 

PROIECT DE HOTĂRÂRE

privind alocarea sumei de 150.000 lei în vederea continuării lucrărilor de construcţii începute la ansamblul bisericesc Biserica Studenţilor corpurile B,C şi D
 Consiliul Local al Municipiului Timişoara


Având în vedere referatul cu nr. SC2013-            /          .2013   al  Primarului Municipiului Timişoara - domnul  Nicole Robu;


Având în vedere adresa nr. RE2013-003652/13.09.2013, a Parohiei Ortodoxe Române Biserica Studenţilor din Timişoara;


 Având în vedere  Comisiei pentru studii, prognoze, economie, buget, finanţe, impozite şi taxe, Comisiei pentru dezvoltare urbanistică, amenajarea teritoriului si patrimoniu, Comisiei pentru administrarea domeniului public şi privat, servicii publice şi comerţ, regii autonome şi societăţi comerciale, Comisiei pentru administraţie localî, juridică, ordine publică, drepturile omului şi probleme ale minorităţilor şi al Comisiei pentru cultură, ştiinţă, învăţământ, sănătate, protecţie socială, turism, ecologie, sport şi culte din cadrul Consiliului Local al Municipiului Timişoara;


Având în vedere prevederile Legii nr. 273/2006 privind finanţele publice locale, modificată;


În temeiul art. 2 alin. (1) si (2) din Hotărârea de Guvern nr.1273 din 18 octombrie 2005 pentru aprobarea Programului naţional "Lăcaşuri de cult - centre spirituale ale comunităţii";


În conformitate cu prevederile art. 3 alin. (2) din Ordonanţa Guvernului nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase cunoscute din România;


În conformitate cu prevederile art. 36 alin. (6) lit. c), din Legea 215/2001 privind administraţia publică locală, republicată şi modificată;

            În temeiul art. 45 din Legea 215/2001 privind administraţia publică locală, republicată şi modificată;

H O T Ă R Ă Ş T E :

Art. 1: Se aprobă alocarea sumei de 150.000 lei din bugetul local cap.67.02.50 "Cultură, recreere şi religie", pentru  continuarea lucrărilor de construcţii la ansamblul bisericesc Biserica Studenţilor corpurile B,C şi D.

Art. 2: Suma alocată va fi utilizată pentru continuarea lucrărilor de construcţii la  ansamblul bisericesc Biserica Studenţilor corpurile B,C şi D.
           Justificarea şi decontarea cheltuielilor ocazionate de realizarea acestor lucrări se vor face numai pe baza de acte doveditoare, conform legii.

Art. 3:Cu aducerea la îndeplinire a prezentei hotărâri se încredinţează Direcţia Economică, Direcţiei Instituţii Şcolare, Medicale, Sportive şi Culturale şi Biroul Audit din cadrul Primăriei Municipiului Timişoara.

Art. 4:  Prezenta hotărâre se comunică:

- Instituţiei Prefectului - Judeţul Timiş;

- Primarului Municipiului Timişoara;

- Direcţiei Urbanism;

- Direcţiei Tehnice;

- Direcţiei Economice;

- Direcţiei de Mediu;

- Direcţiei Dezvoltare;

- Direcţiei Clădiri, Terenuri şi Dotări Diverse;

- Direcţiei Instituţii Şcolare, Medicale, Sportive şi Culturale;

- Direcţiei Comunicare;

- Direcţiei Poliţiei Locale;

- Biroului Audit;

- Biroului Managementul Calităţii;

- Compartimentului Control;


- Mass - media locale.

